23ITP-20

Geroa Bai talde parlamentarioari atxikitako foru parlamentari María Roncesvalles Solana Arana andreak, Legebiltzarreko Erregelamenduan ezarritakoaren babesean, honako interpelazio hau aurkezten du, Etxebizitza, Gazteria eta Migrazio Politiketako kontseilariak Legebiltzarraren Osoko Bilkuran erantzun dezan:

Une bereziki kritikoa bizi dugu migrazio-fluxuei dagokienez. Azken hilabeteetan, hainbat faktoreren ondorioz, milaka eta milaka pertsonak haien jatorrizko herrialdea utzi behar izan dute, eta bidaia legitimo bat hasi dute, jakin gabe amaierara iritsiko den. Geroa Bain “inor ez da ilegala” printzipioa defendatzen dugu. Hori abiapuntu hartuta, benetako dramak ikusten ari gara, heriotza- eta deshumanizazio-datu onartezinak. Horren guztiaren aurrean Espainiako Estatuak emandako erantzunak zalantzak sortzen dizkigu, baita ziurgabetasuna eta ezinegona ere.

Horregatik guztiagatik, premiazkoa eta lehentasunezkoa dela iritzita, Geroa Baik honako hau proposatzen du: hirugarren lehendakariorde eta Etxebizitza, Gazteria eta Migrazio Politiketako kontseilari Begoña Alfaro andreari interpelazioa aurkeztea, Nafarroako Gobernuak migrazio-fluxu, -mugimendu eta -politiken inguruan gauzatu, ezarri eta garatzea aurreikusita duen politika orokorrari buruzkoa: fluxuei aurre egiteko erantzuna, asilo-eskaerak, Nafarroa harrera-lurraldea, Estatuko Gobernuaren erabakiak eta haren jardunaren edo jardun-ezaren ondorioak, eta abar.

Iruñean, 2023ko azaroaren 3an

Foru parlamentaria: María Roncesvalles Solana Arana